b"\n_START_ARTICLE_\nAladern de fulla ampla\n_START_SECTION_\nEcologia i distribuci\xc3\xb3\n_START_PARAGRAPH_\nAls Pa\xc3\xafsos Catalans es distribueix del Rossell\xc3\xb3 fins a l'Alcalat\xc3\xa9n, entre els 0 i els 1.000 metres d'altitud. Es fa a les contrades mediterr\xc3\xa0nies temperades i relativament plujoses, principalment als alzinars i les m\xc3\xa0quies. Pot florir de mar\xc3\xa7 a octubre.\n_START_SECTION_\nDescripci\xc3\xb3 morfol\xc3\xb2gica\n_START_PARAGRAPH_\nArbust o petit arbre de fins a 15 m d'al\xc3\xa7\xc3\xa0ria d'escor\xc3\xa7a grisa i llisa. Les fulles s\xc3\xb3n simples, oposades i dism\xc3\xb2rfiques; les juvenils s\xc3\xb3n ovatocordades i les fulles adultes s\xc3\xb3n  lanceolades o el\xc2\xb7l\xc3\xadptiques. Les infloresc\xc3\xa8ncies s\xc3\xb3n ra\xc3\xafms axil\xc2\xb7lars curts, que contenen flors hermafrodites, actinomorfes i tetr\xc3\xa0meres. La corol\xc2\xb7la \xc3\xa9s subrot\xc3\xa0cia, blanc verdosa i dividida en 4 l\xc3\xb2buls i t\xc3\xa9 2 estams i un ovari s\xc3\xbaper, sinc\xc3\xa0rpic i bicarpel\xc2\xb7lar. El fruit \xc3\xa9s una drupa globosa, de color blau fosc._NEWLINE_Hom distingeix en la flora dels Pa\xc3\xafsos Catalans dues subesp\xc3\xa8cies: la P. latifolia subsp. latifolia i la P. latifolia subsp. media. La darrera (P. media) \xc3\xa9s poc homog\xc3\xa8nia, i podrien ser formes hibridog\xc3\xa8niques de P. angustifolia i P. latifolia.\n_START_SECTION_\nUsos\n_START_PARAGRAPH_\nLes fulles s\xc3\xb3n astringents i refrescants i s'utilitzen en forma de gargarismes contra les infeccions de la boca i la gola."